Els alumnes de l’IES Vicent Andrés Estellés inicien les classes d’Internet Segura
2025-07-24

Els tècnics d’Agència Jove, el servei per a joves de l’Ajuntament de Burjassot, van a visitar l’IES Vicent Andrés Estellés en aquests dies per desenvolupar en el centre educatiu el programa Internet Segura, projecte de voluntariat on els adolescents d’ESO reben classes formatives per a, després, convertir-se en mestres i ensenyar als seus companys de menor edat com accedir, des d’una posició segura i responsable, a la xarxa de xarxes, internet.

En aquesta ocasió, dos alumnes d’ESO seran els professors dels seus companys més xicotets en l’institut, en unes classes que s’impartiran el dimecres 4, el divendres dia 6 i el dilluns 9 de febrer.

Emmarcat dins del programa de voluntariat juvenil Conecta Joven, promogut des de l’Institut Municipal de Cultura i Joventut de Burjassot, a través de l’Agència Jove, el programa Internet Segura té com a objectiu garantir l’ús correcte i constructiu de les TIC, amb la idea que coneguen, en tot moment, l’abast de les accions que duen a terme a través d’internet, fins i tot en la cerca pàgines web.